Racrihatia

"'...คำสาปงั้นหรือ? ไม่ใช่...มันคือผลพวงต่างหาก...'"

Racrihatia ;(ราคริฮาเทีย, อสูรกาย) ปรากฏตัวครั้งแรกใน Lixariz 3 (The witch return) อสูรกายขนาดมหึมาที่ปรากฏตัวขึ้นบนพื้นโลกเพื่อชำระล้างโลกอันแสนโสมม  และนำโลกกลับเข้าสู่ความว่างเปล่าของวัฎจักรทั้งมวล

Appearance
อสูรกายขนาดมหึมา รูปร่างคล้ายสุนัขป่ามีปีก เขี้ยวยาวแหลมคม  มีเขาคู่หนึ่งบนศีรษะ  มีนิ้วเท้า 4 นิ้ว  ขาหน้ายาวคล้ายแขน  ขนยาวสลวย  สามารถยืนสองขาได้เหมือนมนุษย์  รูปร่างของมันทั้งดุน่ากลัวและทรงอำนาจในเวลาเดียวกัน  สัตว์ร้ายผู้มีร่างกายต้านทานคำสาปและพลังเวทย์  ไฟ  และอาวุธทางกายภาพทั้งหมด  มันแทบจะเป็นอมตะและไม่ได้รับผลกระทบจากการโจมตีทุกรูปแบบ  ส่วนหนึ่งร่างกายและใบหน้าถูกคลุมด้วยอาภรณ์สีขาวไปบางส่วน

นอกจากรูปร่างที่ใหญ่โตแล้ว เสียงคำรามของราคริฮาเทียนั้นโหยหวนและชวนสิ้นหวัง เสียงของมันดังไปไกลหลายสิบกิโลเมตร  เมื่อมันคำรามก้องขึ้นผู้คนบางส่วนเชื่อว่านั่นคือเสียงเตือนสุดท้ายก่อนที่การลงทัณฑ์จะมาเยือน

Personal Background
ราคริฮาเทียคือร่างของเรนเดลที่กลืนกินคำสาปของโลกใบนี้ด้วยความโกรธและโทสะ และหลอมรวมเข้ากับ Longinus (หอกลองกินุส) จนกลายเป็น 'อสูรกาย' แห่งการพิพากษาอย่างสมบูรณ์

ด้วยความที่ราคริฮาเทียหลอมรวมเข้ากับลองกินุส ทำให้ร่างกายของมันสามารถต้านทานคำสาปและเวทย์ได้ทุกประเภทเช่นเดียวกับตัวหอก  อีกทั้งยังไม่เป็นผลกับไฟหรือการโจมตีทางกายภาพทุกรูปแบบ  ทำให้เมื่อปรากฎตัวราคริฮาเทียจึงสามารถทำลายล้างและพิพากษาชีวิตบนพื้นโลกได้โดยไร้ข้อกังขา  ไม่ถูกทำลายด้วยวิธีการใดๆ  ไร้ผู้สามารถต่อกรได้  ด้วยเหตุผลดังกล่าวร่างนี้จึงเป็นเหมือนไพ่ใบสุดท้ายของเรนเดล  ทว่าในขณะเดียวกันก็เป็นรูปลักษณ์ที่เธอไม่อยากเปิดเผยมากที่สุด  หากไม่ถึงคราที่โลกโสมมจนถึงขีดสุดเธอจะไม่กลายร่างเด็ดขาด

สิ่งมีชีวิตใดก็ตามที่ถูกราคริฮาเทียสังหาร 'แก่นวิญญาณ' จะถูกทำลายโดยสมบูรณ์ ไม่มีสิทธิ์กลับมามีชีวิตได้กระทั่งวิญญาณ  ตัวตนจะถูกลบหายไปจากวัฎจักรโดยสมบูรณ์  แม้โลกจะเริ่มต้นวัฎจักรใหม่ก็จะไม่มีตัวตนอยู่อีกแล้ว

รูปลักษณ์ของคาคริฮาเทียนั้นมาจากสุนัขป่า หมายถึงสันดานดิบและความป่าเถื่อน ปีกบนหลัง หมายถึงการไม่เป็นพันธะและไม่ถูกผูกมัดด้วยเงื่อนไขใดๆ  นิ้วเท้า 4 นิ้ว หมายถึงการไม่ถูกนับรวมเป็นสิ่งมีชีวิตที่ทัดเทียมมนุษย์ เป็นสัญญะของความกระหายและความบ้าคลั่งในรูปแบบสัตว์เดรัจฉาน  เขาบนศีรษะและเขี้ยวเล็บ หมายถึงการสังหารและการเข่นฆ่า  อาภรณ์ที่คลุมใบหน้า หมายถึงการไม่รับรู้ และหมายถึงการปิดกั้น

Lixariz 3 : The witch return
ภายหลังจากโลกนั้นโสมมแสนสาหัสจนไม่อาจเยียวยา มนุษย์ที่ยังคงทำลายซึ่งกันและกันและทำลายทุกสรรพสิ่งบนโลกก็ได้เป็นชนวนความโกรธาของแกนแห่งกฎ  ราคริฮาเทียจึงปรากฏขึ้นเพื่อทำลายล้างและพิพากษาทุกสรรพสิ่งอย่างไร้ความปราณี  มันทำลายทุกชีวิตที่อยู่บนโลกและทำให้โลกกลับสู่จุดเริ่มต้น

Skills
N/A

Secrets

 * มีแต่ Taris (มังกรขาวแห่งอัสลาน) เท่านั้นที่รู้วิธีเกลี้ยกล่อมราคริฮาเทียได้
 * Descralaz เคยพูดถึงราคริฮาเทียเอาไว้ว่า "...มันกวัดแกว่งกรงเล็บด้วยโทสะ  กรีดร้องคำรามเยี่ยงสัตว์ป่าหิวกระหาย  คมเขี้ยวฝังลึกถึงแก่นชีวิต  กัดกระชากวิญญาณทุกอณู  ทั้งโทสะและความชิงชังพร้อมสมเพชโลกอันโสมมแปดเปื้อน  ถ้านี่เป็นบทลงโทษแก่ทุกชีวิต มันก็สาสมเหลือเกิน..."